stanford-oval/wikipedia huggingface dataset:
Power Rangers Operation Overdriven zordit
Rescue Runnerit

Rescue Runnerit olivat Mercury Rangerin henkilökohtaisia DriveMax zordeja. Ne oli mallinnettu pelastus- ja hälytysajoneuvojen mukaan.
Rescue Runnerit > 11. Rescue Runner 3

Rescue Runner 3 oli Mercury Rangerin zord. Sen oli suunnitellut Andrew Hartford ja se oli mallinnettu punaisen paloauton mukaan. Siinä oli hydraulisia nostimia, jotka pystyivät nostamaan zordin korkealle sammuttamaan tulipaloja tai hyökkäämään vihollisiaan vastaan. Se muodosti Flash Point Megazordin jalat, vartalon ja pään.
Rescue Runnerit > 12. Rescue Runner 1

Rescue Runner 1 oli Mercury Rangerin zord. Sen oli suunnitellut Andrew Hartford ja se oli mallinnettu ambulanssin mukaan. Tyzonn etäohjasi sitä Rescue Runner 3:n ohjaamosta. Se pystyi leijumaan ilmassa, lentämään vihollistensa ympärillä ja ampumaan samalla niitä lasereilla. Se muodosti Flash Point Megazordin vasemman käden. Rescue Runnerit 1 ja 2 yhdistyivät kerran myös DriveMax Ultrazordin kanssa, jolloin ne korvasivat Drill ja Shovel Driverit sen käsinä. Muodostunut yhdistelmä pysyi kuitenkin taustalla samalla kun Flash Point Megazordin Drill ja Shovel Formation viimeisteli taistelun. Ne pystyivät samoin yhdistymään myös DriveMax Megazordin kanssa, jolloin DriveMax Megazord pystyi ampumaan lasereilla.
Rescue Runnerit > 13. Rescue Runner 2

Rescue Runner 2 oli Mercury Rangerin zord. Sen oli suunnitellut Andrew Hartford ja se oli mallinnettu poliisiauton mukaan. Tyzonn etäohjasi sitä Rescue Runner 3:n ohjaamosta. Se pystyi leijumaan ilmassa, lentämään vihollistensa ympärillä ja ampumaan samalla niitä lasereilla. Se muodosti Flash Point Megazordin oikean käden. Rescue Runnerit 1 ja 2 yhdistyivät kerran myös DriveMax Ultrazordin kanssa, jolloin ne korvasivat Drill ja Shovel Driverit sen käsinä. Muodostunut yhdistelmä pysyi kuitenkin taustalla samalla kun Flash Point Megazordin Drill ja Shovel Formation viimeisteli taistelun. Ne pystyivät samoin yhdistymään myös DriveMax Megazordin kanssa, jolloin DriveMax Megazord pystyi ampumaan lasereilla.
BattleFleet Zord

BattleFleet Zord oli maallakin liikkumaan pystynyt taistelulaiva, joka koostui viidestä pienemmästä zordista. Ne oli numeroitu numerojärjestykseen Rescue Runnereiden perään.  Kaikki 18 zordia tunnettiin yhteisnimellä DriveMax Zordit.
BattleFleet Zord > 14. Drive Commander

Drive Commander oli punaisen rangerin ohjaama suihkukone ja se toimi komentosiltana BattleFleet Zordin taistelulaivamuodossa ja päänä BattleFleet Megazordissa.
BattleFleet Zord > 15. Drive Carrier

Drive Carrier oli mustan rangerin ohjaama tankkeri, joka toimi jalkoina ja vartalona BattleFleet Megazordissa.
BattleFleet Zord > 16. Drive Fighter

Drive Fighter oli sinisen rangerin ohjaama häivepommittaja, joka toimi hartioina BattleFleet Megazordissa.
BattleFleet Zord > 17. Drive Attacker

Drive Attacker oli keltaisen rangerin ohjaama sukkula, joka toimi rintana BattleFleet Megazordissa.
BattleFleet Zord > 18. Drive Roller

Drive Roller oli vaaleanpunaisen rangerin ohjaama tiejyrä, joka muodosti BattleFleet Megazordin kädet.
Megazordit > DriveMax Megazord

DriveMax Megazord syntyi, kun rangerit yhdistivät viisi ensisijaista zordiaan. Sillä oli aseina lapio ja hakku, jotka oli mahdollista yhdistää sapeliksi. Sapelinsa avulla DriveMax Megazord pystyi luomaan Operation Overdriven logoa muistuttaneen energialeiman ja lyömään sen vihollistaan päin tuhoten ne.
Megazordit > DriveMax Megazord > DriveMax Megazordin yhdistelmät

Mega Truck: DriveMax Megazord pystyi muuttumaan Mega Truck muotoon, jossa Speed ja Gyro Driverit toimivat vetolaitteina ja Dump Driver perävaununa. Dozer ja Sub Driver olivat sen kyydissä.
DriveMax Megazordin Drill Formation
DriveMax Megazordin Shovel Formation
DriveMax Megazordin Mixer Formation
DriveMax Megazordin Crane Formation
DriveMax Megazordin Drill ja Shovel Formation
DriveMax Megazordin Drill ja Mixer Formation
DriveMax Megazordin Drill ja Crane Formation
DriveMax Megazordin Rescue Formation
DriveMax Megazordin Blade Formation
Operation Overdriven arsenaali: DriveMax Megazord pystyi myös olemaan BattleFleet Zordin kyydissä ja käyttämään sieltä Sentinel Swordia.
Megazordit > Super DriveMax Megazord

Super DriveMax Megazord syntyi, kun rangerit yhdistivät Drill, Shovel, Cement ja Crane Driverit DriveMax Megazordin kanssa. Tämä yhdistelmä käytti Cement Driveria vihollistensa pysäyttämiseen ja puski niitä sitten päällään. Viimeistelläkseen vihollisensa se löi niitä Drill ja Shovel Driverilla päästyään ensin niiden luo Cement ja Crane Drivereiden pyörien avulla.
Megazordit > DriveMax Ultrazord

DriveMax Ultrazord syntyi, kun Super DriveMax Megazord ja Sonic Streaker yhdistyivät. DriveMax Ultrazord osasi lentää. Se tuhosi vihollisensa lataamalla sen rinnassa olleen aurinkopaneelin ja ampui sitten kerääntyneen energian vihollistaan päin. Se pystyi myös käyttämään käsinään Rescue Runnereita 1 ja 2, jolloin ne korvasivat Drill ja Shovel Driverit.
Aiemmilta kausilta tutut Power Rangerit Tori Hanson, Kira Ford, Bridge Carson ja Xander Bly ohjasivat DriveMax Ultrazordia Power Rangersin viisitoistavuotista taivalta juhlineissa jaksoissa "Once A Ranger".
Megazordit > DriveMax Ultrazord > DriveMax Ultrazordin yhdistelmät

DriveMax Ultrazordin Rescue Formation: Tässä muodossa Rescue Runnerit 1 ja 2 ovat Megazordin käsinä.
Megazordit > Flash Point Megazord

Flash Point Megazord syntyi Mercury Rangerin kolmen Rescue Runnerin yhdistyessä. Se käytti aseinaan Rescue Runner 3:n vesitykkejä ja Rescue Runnereiden 1 ja 2 lasereita. Se käytti paloauton hydraulisia nostureita jalkoinaan, jotka pystyivät laskemaan ja nousemaan. Megazord pystyi siten väistämään hyökkäyksiä. Se viimeisteli vihollisensa Hydro Blast -liikkeellä eli ampumalla niitä kolmella vesitykillä sen pään yläpuolelta.
Toisena Mustana Rangerina Mighty Morphin Power Rangers -sarjassa ollut Adam Park ohjasi Flash Point Megazordia Power Rangersin viisitoistavuotista taivalta juhlineissa jaksoissa "Once A Ranger".
Megazordit > Flash Point Megazord > Flash Point Megazordin yhdistelmät

Flash Point Megazordin Drill ja Shovel Formation
Flash Point Megazordin Drill ja Mixer Formation
Flash Point Megazordin Dozer ja Sub Formation
Flash Point Megazordin Crane Formation
Flash Point Megazordin Blade Formation
Megazordit > BattleFleet Megazord

Viisi BattleFleet zordia muodostivat maallakin liikkumaan pystyneen taistelulaivan nimeltä BattleFleet Zord. Ne pystyivät myös yhdistymään BattleFleet Megazordiksi. Suuren lasertykkien määrän lisäksi BattleFleet Megazord pystyi viimeistelemään vihollisensa jyrämäisien käsiensä avulla.
Megazordit > DualDrive Megazord

Sonic Streaker pystyi myös yhdistymään Drill, Shovel, Cement ja Crane Drivereiden kanssa ja muodostamaan siten DualDrive Megazordin. Tämä yhdistelmä viimeisteli vihollisensa ampumalla raajoistaan nelinkertaisen laukauksen.
Aiheesta muualla

Power Rangers Operation Overdrive (rangercentral.com) (englanniksi)
The Morphin Grid: A Power Rangers Wiki (englanniksi)
Power Rangersin zordit
| --- | --- |
TV-sarjat:  Mighty Morphin • Zeo • Turbo • In Space • Lost Galaxy • Lightspeed Rescue • Time Force • Wild Force • Ninja Storm • Dino Thunder • S.P.D. • Mystic Force • Operation Overdrive • Jungle Fury • RPM • Samurai & Super Samurai • Megaforce
Risto Santala

Risto Santala vaimonsa ja tyttärensä kanssa Norjassa vuonna 1962.
Risto Aleksi Santala (18. toukokuuta 1929 Helsinki – 26. syyskuuta 2012) oli suomalainen rovasti, teologian kunniatohtori ja kirjailija.
Santala opiskeli teologiaa Helsingin yliopistossa ja hänet vihittiin papiksi vuonna 1953. Hän työskenteli aluksi nuorisopastorina Helsingissä ja merimiespappina Haifassa ja toimi sitten pastorina ja opettajana Suomen Lähetysseuran ylläpitämässä hepreankielisessä Shalhevetjah-työkeskuksessa ja koulussa Jerusalemissa 1957–1968. Santala oli sen jälkeen Helsingin Raamattukoulun rehtorina 1968–1975, teki kirjallisia töitä Israelissa 1976–1986 ja toimi viimeksi 1988–1992 Joutjärven seurakunnan kirkkoherrana Lahdessa.
Santala on kirjoittanut yli 20 kirjaa. Niistä tunnetuimpia ovat tutkielmat Messiaasta Vanhassa ja Uudessa testamentissa rabbinistisen kirjallisuuden valossa sekä tutkielma Paavali ihmisenä ja opettajana, jotka on julkaistu useilla kielillä. Santala luennoi näistä aiheista Yhdysvalloissa ja Sveitsissä.
Teoksia

Pieni astia Pyhässä maassa. Suomen Lähetysseura, Helsinki 1960
Naatan Kyyhkyspoika. Suomen Lähetysseura, Helsinki 1961, 4. painos 2006
Kenenkä te sanotte minun olevan. Kansan Raamattuseuran säätiö, Helsinki 1964
Taivasten valtakuntaa vastaan hyökätään. Kansan Raamattuseuran säätiö, Helsinki 1965, uud. laitos nimellä Kirkkolaivamme pohjakosketus : "ipcha mistabra". Kuva ja sana, Helsinki 2003
Savesta astiaksi ; kuvitus Maija Karma. Suomen Lähetysseura, Helsinki 1967
Kristus Vanhassa testamentissa rabbinistisen kirjallisuuden valossa. Kansan Raamattuseuran Säätiö, Helsinki 1971, uud. ja laaj. laitos nimellä Kristinuskon juuret I : Vanhan testamentin messias-odotus juutalaisen kirjallisuuden valossa. Raamattu- ja evankeliumipalvelu, Kukkila 1985
Rakoileeko Raamattu?. NYT sarja 4. Kansan Raamattuseuran Säätiö, Helsinki 1972
Jesaja 53 : Kärsivän Kristuksen sana kärsivälle ihmiselle. Karas-Sana, Helsinki 1974
Kristus Uudessa testamentissa ja oman aikansa valossa. Karas-Sana, Helsinki 1975, uud. ja laaj. laitos nimellä Kristinuskon juuret II : Uuden testamentin messiasodotus juutalaisen kirjallisuuden valossa. Raamattu- ja evankeliumipalvelu, Kukkila 1985
Armolahjoista armon tasolta. Karas-Sana, Helsinki 1977, 3. uud. painos 2005
Viitoitettua tietä. Karas-Sana, Helsinki 1978
Jumalan valtakunta ON ; piirrokset Maija Karma. Suomen Lähetysseura, Helsinki 1983
Raamatusta taistellaan. Suomen raamattuopiston kustannus, Kauniainen 1984
Apostoli Paavali ihmisenä ja opettajana juutalaisten lähteiden valossa. Perussanoma, Kauniainen 1994
Elämäni perintö. Suomen Lähetysseura, Helsinki 1997
Särkymisen siunaus. Perussanoma, Kauniainen 1997
Suudelma hunnun läpi : Uusi Kirkkoraamattumme ekumenian ja raamattuopetuksen kannalta. Kuva ja sana, Helsinki 1998
Toivon varassa : 1. Pietarinkirjeen rohkaiseva sanoma nykyajan ihmiselle. Perussanoma, Kauniainen 1998
Messiaan ateria : Ehtoollisen hengellinen sanoma ja historialliset juuret. Kuva ja sana, Helsinki 1999
Sielunhoidon pokkari : Mitä Raamatun ihmiset oppivat ahdistuksistaan. Kuva ja sana, Helsinki 2003
Rukouksen juurilla : Isämeidän-rukous - elämäsi suuri mahdollisuus. Kuva ja sana, Helsinki 2004
Elihu - vapautettu orja. Kuva ja sana, Helsinki 2006
Pieni kirja rakkauden rahastosta. . Kuva ja sana, Helsinki 2007
Aiheesta muualla

Interesting Books by Risto Santala on the internet
Seniorilähetti Risto Santala rakentaa kirjoillaan papyrussiltaa, Risto Santalan haastattelu Kotimaa-lehden numerossa 31/2000
SFC

SFC tarkoittaa seuraavia:
Urheilu

Santos FC, brasilialainen jalkapalloseura
Seongnam FC, eteläkorealainen jalkapalloseura
Servette FC, sveitsiläinen jalkapalloseura
Sevilla FC, espanjalainen jalkapalloseura
Sheffield FC, englantilainen jalkapalloseura
Shelbourne FC, irlantilainen jalkapalloseura
Southampton FC, englantilainen jalkapalloseura
Sriwijaya FC, indonesialainen jalkapalloseura
Stevenage FC, englantilainen jalkapalloseura
Sydney FC, australialainen jalkapalloseura
Syrianska FC, ruotsalainen jalkapalloseura
Muut

San Francisco Chronicle, amerikkalainen sanomalehti
Super Famicom, japanilainen pelikonsoli
Sveriges Fridsföreningars Centralorganisation, ruotsalainen rauhanyhdistys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SFC”, voi hakea sivunnimihaulla, laajalla sivunnimihaulla tai tekstihaulla.
Riku Immonen

Riku Immonen (s. 5. elokuuta 1972 Helsinki) on suomalainen tanssija ja koreografi.
Immonen on toiminut tanssijana jo kahdenkymmenen vuoden ajan. Tänä aikana hän on tanssinut yli neljässäkymmenessä nykytanssiteoksessa sekä noin kahdessakymmenessä teatteri-, musikaali- tai oopperaproduktiossa. Immonen on myös yksi vuonna 2002 perustetun Tanssiryhmä Täpinän perustajajäsenistä.
Marraskuussa 2013 Immonen palkittiin 15 000 euron arvoisella lastenkulttuurin valtionpalkinnolla. Palkintoperusteissa Immosen vahvuutena pidettiin hänen taitoaan käyttää laajaa tanssintuntemustaan hyväksi lapsille suunnatuissa esityksissä.
Koreografioita

1998 Pluus
1999 Risa
2000 Riikkuma
2003 Jaloista viis, käsistä kuus
2003 Katiska
2003 Vii, kuu, see, kaa
2004 Ähäkutti
2005 Elävät kuvat
2007 Liikemiehet
2007 Turhat tärkeät asiat
2008 SamMacho
2009 Ankkalampi, tilaustyö Rimpparemmi
2009 Autoillen
2011 Kiljuset, tilaustyö Tanssiteatteri Hurjaruuth
2011 MÄ JA NIKO Helsingin Juhlaviikot
Kiinnitykset

1999–2001 Tanssiteatteri Hurjaruuth
Apurahat

2005 Suomen Kulttuurirahasto 1-vuotinen taiteilija-apuraha
2006 Helsingin Kaupungin taiteilija-apuraha
2007 Uudenmaan Rahasto 1-vuotinen taiteilija-apuraha
2008 Valtion 1/2-vuotinen taiteilija-apuraha
2009 Valtion 5-vuotinen taiteilija-apuraha
Aiheesta muualla

Riku Immosen kotisivut (Arkistoitu – Internet Archive)
Riku Immonen Suomalaisen tanssin tietokannassa (Arkistoitu – Internet Archive)
Maynard Ferguson

Maynard Ferguson
Maynard Ferguson (4. toukokuuta 1928 Verdun, Quebec, Kanada – 23. elokuuta 2006 Ventura, Kalifornia, Yhdysvallat) oli kanadalainen jazz-trumpetisti. Hän johti omaa big bandia Montrealissa ennen lähtöään Yhdysvaltoihin vuonna 1949. Siellä hän soitti Boyd Raeburnin, Jimmy Dorseyn ja Charlie Barnetin kanssa. Vuonna 1950 hän liittyi Stan Kentonin Innovations Orchestraan, jossa hänestä tuli tähti. Hän tuli tunnetuksi kyvystään soittaa hyvin korkeita ääniä. Vuonna 1953 hän lähti Kentonin kokoonpanosta Los Angelesin studioihin. Kolme vuotta myöhemmin hän johti all-star-kokoonpanoa Birdland Dreamband. Vuonna 1957 hän perusti tavallisen big bandin, joka toimi vuoteen 1965 saakka. Yhtye levytti säännöllisesti Roulette Recordsille. Fergusonin kanssa tekivät yhteistyötä muiden muassa Slide Hampton, Don Ellis, Don Sebesky, Willie Maiden, John Bunch, Joe Zawinul, Joe Farrell, Jaki Byard, Lanny Morgan, Rufus Jones, Bill Berry ja Don Menza.
Myöhemmin Ferguson muun muassa vietti aikaa Intiassa ja perusti uuden yhtyeen Englannissa. Muutettuaan takaisin Yhdysvaltoihin Ferguson siirtyi vuonna 1974 urallaan enemmän kohti kaupallisuutta. Hän levytti vuoden 1983 sessiossa vielä bopia, mutta siirtyi funkiin High Voltage -yhtyeen kanssa (1987–1988) ennen paluutaan jazziin Big Bop Nouveau Bandin kanssa. Hän kiersi tämän kokoonpanon kanssa maailmaa, kunnes kuoli munuaisten ja maksan vajaatoimintaan.
Diskografia

Jam Session Featuring Maynard Ferguson (1955, uudestaan 1977)
Russian Government Cup 1996

Russian Government Cup 1996 oli kolmas Venäjällä järjestetty jääpalloturnaus kyseisellä nimellä. Se pelattiin Arkangelissa 31. tammikuuta - 4. helmikuuta 1996.
Alkusarjan taulukko

| Joukkue | O | V | T | H | Maalit | Pts |
| --- | --- | --- | --- | --- | --- | --- |
|  Venäjä | 4 | 3 | 1 | 0 | 18–7 | 7 |
|  Ruotsi | 4 | 2 | 2 | 0 | 11–9 | 6 |
|  Suomi | 4 | 2 | 0 | 2 | 14–15 | 4 |
|  Venäjä 2 | 4 | 1 | 1 | 2 | 10–11 | 3 |
|  Norja | 4 | 0 | 0 | 4 | 4–15 | 0 |
Välierät

|  | Tulos |  |
| --- | --- | --- |
| Venäjä  | 10–4 (3–1) |  Venäjä 2 |
| Ruotsi  | 6–4 (2–2) |  Suomi |
Ottelu 3. sijasta

|  | Tulos |  |
| --- | --- | --- |
| Venäjä 2  | 6–1 (5–1) |  Suomi |
Loppuottelu

|  | Tulos |  |
| --- | --- | --- |
| Venäjä  | 4–5 (4–2,0–2,0–1) |  Ruotsi |
Melkoniemi

Kylän etelälaitaa tien 4052 varrella pohjoiseen
Melkoniemi on kylä Parikkalan kunnassa, Simpelejärven länsirannalla.
Melkoniemi rajoittuu etelässä Peruspohjan kylään, lännessä Punkaharjun kuntaan ja pohjoisessa Särkisalmen kylän Tarvaspohjaan. Melkoniemen ja viereisen Peruspohjan kylän yhteenlaskettu asukasluku on noin 250 asukasta. Kylässä on lisäksi runsaasti kesäasutusta.
Melkoniemen maasto on vaihtelevaa. Runsaiden vesistöjen lomassa on korkeita mäkiä. Rehevät lehdot, korvet ja kuivat kangasmetsät vaihtelevat alueelle tyypillisesti. Oronmyllyn ja Peruspohjan Pöröpeikon polun yhdistää Melkoniemen kautta kulkeva retkeilyreitti, joka on osa E10-kaukovaellusreittiä.. Simpelejärven Haapalahti sijaitsee kokonaan Melkoniemen alueella. Useissa järvenlaskuissa Haapalahti on erottunut Simpelejärvestä erilliseksi alueeksi, joka on yhteydessä Simpelejärveen Melkoniemen (Lahdenkylän) kanavan kautta.
Elinkeinorakenteeltaan Melkoniemi on maatalousvaltainen kylä. Kylässä toimii metsästys- sekä kalastusseurat.
Keihäänheittäjä ja luontokuvaaja Hannu Siitonen asuu ja on kotoisin Melkoniemestä.
Aiheesta muualla

Äijönvuori Retkipaikka.fi
E10-kaukovaellusretti
Melkoniemi Google Maps -palvelussa
Martti Lindholm

Martti 'Martin' Lindholm (s. Turku) on muusikko, joka on soittanut koskettimia yhtyeissä Creamstar, Sara, Design19, Feiled sekä Private Linen vuonna 2006 ilmestyneellä albumilla Evel Knievel Factor. Näiden lisäksi hän on soittanut kosketinsoittimia Agnes Pihlavan taustayhtyeessä.
Lindholm vaikuttaa nykyään helsinkiläisissä 45 Degree Woman, Mikko Viman And The Dead Pilot sekä The Dash -yhtyeissä.
Vuodesta 2003 tammikuuhun 2008 Lindholm toimi Subtv:n kanavajuontajana nimellä Martti. Illan viimeinen juonto Martilla oli tapana lopettaa sanoihin "Hyvää yötä, huomenta ja muista nukkua.".
Aiheesta muualla

Martti Lindholm Meteli.net-sivustolla
Private Line (Arkistoitu – Internet Archive)
theMartin Myspacessa (englanniksi)
Design19 Myspacessa (englanniksi)
Sara Myspacessa (englanniksi)
Agnes Myspacessa (englanniksi)
45 Degree Woman Myspacessa (englanniksi)
Mikko Viman And The Dead Pilot Myspacessa (englanniksi)
Melkisedekin pappeus (mormonismi)
Melkisedekin pappeuden virat

Melkisedekin pappeudessa on erilaisia virkoja, mutta vain yksi pappeus. Kaikki Melkisedekin pappeuden virat ovat samanarvoisia, vaikka niihin liittyykin erisuuruisia vastuita ja velvollisuuksia.
| Melkisedekin pappeus |
| --- | --- | --- |
| VIRKA | IKÄ | VELVOLLISUUDET |
| Apostoli | Ei määrättyä ikärajaa | Jeesuksen Kristuksen erityisiä todistajia, jotka pitävät käsissään Jumalan valtakunnan avainten täyteyden ja johtavat kirkkoa kaikin pappeuden valtuuksin. Apostolilla on myös valta palvella profeettana, näkijänä ja ilmestyksensaajana. |
| Seitsenkymmenet | 18 ja vanhemmat | Miehiä, jotka auttavat apostoleita Kirkon yleisauktoriteetteina tai alueauktoriteetteina. Seitsenkymmenet palvelevat kirkkoa myös apostolien määräämissä erikoistehtävissä. Kun seitsenkymmen täyttää 70 vuotta, hänet yleensä vapautetaan tehtävistään ja hän siirtyy ylipapiksi (vaikkakin hän säilyttää yleisauktoriteetin asemansa). |
| Patriarkka | 18 ja vanhempi | Henkilö, jonka tehtävänä on antaa vaarnan jäsenille patriarkaalinen siunaus. |
| Ylipappi | 18 ja vanhempi | Voi palvella johtajana, kuten esimerkiksi piispana. Kaikki vanhimman velvollisuudet. |
| Vanhin | 18 ja vanhempi | Voi antaa Pyhän Hengen lahjan kätten päälle panemisella, siunata sairaita kätten päälle panemisella, lisäksi kaikki papin velvollisuudet. |
Maaseutukaupunki

Maaseutukaupunki on kaupunki, joka on suhteellisen pieni asukasluvultaan verrattuna saman alueen muihin kaupunkeihin. Maaseutukaupungin määritelmä kuitenkin on hyvin riippuvainen alueen asukastiheydestä. Suomessa on olemassa luokitus, jonka mukaan alle 15 000:n asukkaan kaupungit luokitellaan paikalliskeskuksiksi.
Ryan Day

Ryan Day, 2015
Ryan Day (s. 23. maaliskuuta 1980) on Bridgendistä, Walesista, kotoisin oleva snooker-ammattilainen. Hän on ammattilaispiireissä saanut lempinimen The Lion. Day on urallaan tehnyt jo 357 yli sadan pisteen ylittävää lyöntisarjaa ammattilaisturnaustasolla .
Ura > Palkittu pelaaja

WPBSA Young Player of Distinction 2001
Vuonna 2002 Day voitti Benson & Hedges Championship-turnauksen. Tämän voiton kautta hän pääsi Masters-turnaukseen, jossa hän eteni toiselle kierrokselle, mutta hävisi sitten Stephen Hendrylle.
WPBSA Challenge Tour 2001/2002-voittaja 2002
WPBSA Paul Hunter Newcomer of the Year 2002
Vuonna 2003 Dayn maksasairaus aiheutti hänen pelitason heikkenemisen, eikä tulosta syntynyt.
Vuonna 2004 Day kuitenkin pelasi itsensä karsintakierroksilta maailmanmestaruuskisoihin, mutta hävisi niukasti ensimmäisellä kierroksella John Higginsille. Higgins kehui ottelun jälkeen vastustaan ja sanoi, että Daystä tulee vielä huippupelaaja.
Vuonna 2005 Day saavutti puolivälieräpaikan Welsh Open-turnauksessa, joka on hänen kotiturnauksensa. Tässä turnauksessa hän saavutti uransa toistaiseksi parhaan voiton Steve Davisia vastaan, sillä hän oli häviöllä 0-4, mutta voitti ottelun lopulta 5-4 voittaen viisi erää putkeen.
Kauden 2005–2006 päättäneissä maailmanmestaruuskisoissa Day selvisi toiselle kierrokselle, jossa kuitenkin Ronnie O'Sullivan osoittautui liian pahaksi vastukseksi siitä huolimatta, että Day johti ottelua 9-7. Kauden hyvät esitykset nostivat Dayn 32 parhaan joukkoon ranking-listalla ja näin ollen joutui seuraavalla kaudella vain viimeiselle karsintakierrokselle turnauksissa.
Ura > Turnausfinalisti ja Top 16 pelaaja

Kaudella 2006–2007 Day jatkoi vahvaa nousuaan ja paransi tasoaan entisestään. Välieräpaikka Northern Ireland Trophy -turnauksessa ja finaalipaikka Malta Cup-turnauksessa Shaun Murphya (joka voitti) vastaan nostivat  Dayn 16 ranking-listalla ja seuraavalla kaudella ei ollut tiedossa karsintakierroksia hänen osalta.
Kausi 2007–2008 alkoi todella vakuuttavasti. Uran toinen finaali maanmiestään Dominic Dalea vastaan ei kuitenkaan tuonut vieläkään ranking-turnausvoittoa . Grand Prix- ja Norhern Ireland Trophy -turnauksessa Day pääsi 16 parhaan joukkoon ansaiten siten ranking-pisteitä ja jatkaen vahvaa nousuaan listalla. Day pelasi kauden mittaan todella tasaisesti parantaen suorituksiaan koko ajan. China Open-turnauksessa Day oli semifinaalissa, ja kauden päättävässä maailmanmestaruusturnauksessa hän pudotti puolustavan mestarin John Higginsin 16 parhaan joukossa, ja haastoi vielä seitsenkertaisen maailmanmestarin Stephen Hendryn neljännesfinaalissa, mutta hävisi kuitenkin tämän ottelun. Day oli yksi tasaisimmista ja kauden aikana parhaiten pisteitä keränneistä pelaajista, ja hän nousi ansaitusti 10 parhaan joukkoon ranking-listalla .
Kausi 2008–2009 käynnistyi Dayn osalta jälleen tasaisen hyvin suorituksin. Northern Ireland Trophy-turnauksessa hän eteni 16 parhaan joukkoon, ja Roewe Shanghai Masters-turnauksessa neljännesfinaaliin. Kauden kolmannessa ranking-turnauksessa Royal London Watches Grand Prix'ssä Day pelasi itsensä hienosti finaaliin, jonka hän kuitenkin hävisi John Higginsille . Tämä oli jo kolmas hävitty finaali Dayn osalta. Vahva ja tasainen kausi kuitenkin nosti Dayn kuudenneksi ranking-listalla.
Kausi 2009–2010 ei sujunut Dayn osalta kovin hyvin ja parhaaksi saavutukseksi jäi neljännesfinaalipaikka Roewe Shanghai Masters- sekä totesport.com Welsh Open-turnauksessa. Epätasaisesti sujuneen kauden ja muutaman ensimmäisen kierroksen tappion myötä listasijoitus putosi ja kauden päätteeksi Day oli sijalla 12.
Kaudella 2017-2018 Day saavutti ensimmäisen rankingturnauksen voiton kaataessaan Riga Mastersin finaalissa Skotlannin Stephen Maguiren luvuin 5-2